A BIZOTTSÁG 1267/2005/EK RENDELETE
(2005. augusztus 1.)
az 1043/2005/EK rendelet 38. cikkének (1) bekezdésében előírtak szerinti visszatérítési igazolásokra vonatkozó kérelmek benyújtásának engedélyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1),
tekintettel a 3448/93/EK tanácsi rendeletnek a Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer és az ilyen visszatérítések összegének megállapítására szolgáló szempontok tekintetében történő végrehajtásáról szóló, 2005. június 30-i 1043/2005/EK bizottsági rendeletre (2) és különösen annak 38. cikkének (1) bekezdésére,
mivel:
(1)
Az 1043/2005/EK rendelet 36. cikkével összhangban lévő igazolásoknak kiadása után a rendelet 35. cikkének (2) bekezdésében meghatározott összegek hozzáférhetőek maradnak.
(2)
Annak lehetővé tételére, hogy ezeket az összegeket kiadják, helyénvaló a vállalkozók felhatalmazása arra, hogy a 2005. október 1-je előtt exportálandó áruk visszatérítési igazolásai iránti kérelmeiket benyújthassák,
ELFOGADTA EZT A RENDELETET:
1. cikk
Az 1043/2005/EK rendelet 38. cikkének (1) bekezdésével összhangban a visszatérítési igazolások iránti kérelmek 2005. augusztus 8-tól, hétfőtől kezdődően nyújthatók be a 2005. október 1-jét megelőzően exportálandó árukat illetően.
2. cikk
Ez a rendelet 2005. augusztus 2-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. augusztus 1-jén.